Newsgroup: italia.trieste.discussioni
Titolo: Sul Piccolo de ogi!!

A Trieste capita di tutto,vai sicuro che a Milano una cosa simile non
accadeva.Siamo provincia arretrata con menti arretrate ,ogni tanto ci
danno gli aerei un po' di fumo e siamo contenti per un altro anno.

 Che ve paresi? Povereto veciaz...Che se li godi :-)
Ghe auguro de tutto cuor anche mi. Pel colpo che el ga fato se merita !!!
-- 
ciau
Lore
	"finalmente in ferie"


Ti pensa che le banche ne rapina ogni giorno a noi con mezzi ben più subdoli
e purtroppo legali...  Sto veceto me sembra per certi versi un Robin Hood
dei tempi moderni eh eh!
Gavè mai pensado che se tutti noi ciolemo fora dele banche i nostri soldini
podemo metter veramente sul lastrico sti lazzaroni? Pecà che la banca ne
servi per mille robe: el stipendio, le bollette, le rate dell'auto, el mutuo
della casa, el bancomat ecc... e lori sa e se approfitta!!!!!!!
Ti te ghe da i tuoi risparmi perciò che lori li investi e i se ingrassi el
cul e a ti i te da el 0.0000....% de interessi, mentre se te ghe devi ti
soldi xe el 14/15%.
Spero che el veceto se li godi dal primo all'ultimo, anche se rapinar una
banca non xe un esempio de seguir...
    Ciau a tutti, Mauro.

 soldi xe el 14/15%.
Che i sia ladri, no xe dubbi, ma non stemo esagerar con i tassi... no i xe
miga strozzini... forse solo stronzini :-))

 wrote in message
news:aj2uet$v5e$1...@lacerta.tiscalinet.it...

Te ga ragion, go esagerado nel mio esempio... i se limita al 8% solo perchè
xe la legge che fissa un limite oltre el quale se pol parlar de
strozzinaggio ;o)
Me ricordo che oltre 10 anni fa l'8% iera quel che i me dava lori a mi de
interesse :o)
    Ciau, Mauro.


pero' xe anche le poste : co no so sta piu' obliga' avendo podu' chiuder
 la partida IVA, go saluda la CRT e son 'nda in posta dove che me fazo
depositar la pension e pago tuti i boletini via internet senza alzarme de la
carega, unico neo el suo 'bancomat' che no xe ne carne ne pesse ; peca' solo
de tuto quel che i me ga magna' in 30  ani in banca, dove che oltretuto,
dopo averghe dado senza discuter tuti i interessi che i me ga messo in
conto, e paga' sempre fina l'ultima lira i me ga manda' indrio un pagamento
per zentomila cagade lire : ve li racomando !
 saluti
sergio

     Ciau a tutti, Mauro.
-- 
  _     _       _       
 | |   (_)_   _(_) ___  
 | |___| |\ V /| |°(_)°|  ICQ26619790
 |_____|_| \_/ |_|\___/   
l...@spin.it

 che le banche ghe li domanda per tornarteli a ti.. :-))))
Me dispiasi, ma questa proprio non sta in pie... secondo ti i miliardi che
una banca ga de tutti i sui clienti i xe la a far la muffa? Nooo
naturalmente i xe investidi de continuo in operazioni nazionali ed
internazionali a rischio calcolado in cui alla fine dela fiera la banca
ciapa sempre el suo. Questo perchè statisticamente se sa che noi i soldi li
tignimo in parte dentro e se TUTTI ciolessi fora de colpo tutto secondo ti i
gavessi sta liquidità de darne subito? La risposta xe no! In Argentina i ga
sprangado le banche e blocado i soldi... la gente assaltava la banca coi
picconi per ciorse indrio i soldi che non xe!!!
La ricchezza dela banca xe i sui clienti de spolpar più possibile in 1001
modi e su questo me dispiasi, ma xe assai poco de discuter...
Una volta la banca iera un investimento e iera tassi de interesse del 8% e
più... dopo pian pian sempre a calar fino a quasi zero (tutti d'accordo
perchè oggi praticamente non xe investimenti a basso rischio che rendi tanto
per non rovinarse la piazza un con l'altro).
Non xe tanto le condizioni che xe cambiade (anzi!), solo che i te disi con
un ampio sorriso che oramai la banca fa solo servizi e intanto lori coi tui
soldi ghe guadagna più de prima.
I servizi ghe li pago za profumatamente e in più ghe lasso i miei soldi a
disposizion a costo 0!!!
E dopo xe le operazioni forfettarie (altra inculada), dato che con un conto
statistico i vedi che la maggior parte dei clienti fa meno de un tot de
operazioni che costa un tot2. Cussì i te disi de oggi con tot2 forfettario
te ga infinite operazioni. Pecà che mi e tanti altri prima spendevimo de
meno perchè fazevimo assai meno de tot operazioni ;o)
E poi tante operazioni per cui la banca chiedi commissioni xe quasi a costo
0 per lori e cussì avanti...
Co' lori me devi ciuciar soldi a mi xe fatto tutto de balin, ma co domando
mi un prestito o un qualsiasi servizio che i pensa che podessi aver un
minimo de rischio per lori, i vol garanzie che la metà basta.
Conosso qualchedun che lavora in banca e che me conta tante bele robe e xe
lui stesso a dir che i xe ladrissimi, ma prima ancora de lori xe le
assicurazioni (infatti anche le banche adesso offri pacchetti assicurativi
eh! eh!).
Livio, ti continua a lavorar in banca che te son in una botte de fero,
perchè me sa che non le fallirà mai :o)
Certo che sempre più gente comincia a ragionar e xe arcistufa de farse
ciapar per el colo de tutti (dal botegher ala banca) per cui non xe dito che
un giorno, magari tra 20 anni, non vegni un ribalton continuando a zucar la
corda...
Sia ben chiaro che non la go con ti o coi bancari in generale, però le robe
xe cussì e purtroppo non solo con le banche...
    Ciao ciao, Mauro.

 tuto qua... e per favor finimola una volta per tute...
col pifero, se no te ga un posto fisso e te toca gaver la maledeta
partita iva te DEVI aver el stramaledeto conto in banca, no
 te pol gavertela diretamente col maledeto stato,
 le legi le fa far chi che ga padrini
saluti
sergio

     Ciao ciao, Mauro.
Ciao :-)



* Forsi comprar qualche BOT del'Argentina...?  ;-D   come fino a qualche ano
fa i
consulenti finanziari dele Banche ghe g'ha consigliado a molti pensionati
italiani de
investir tuto el capital !
Comunque sul raporto de questi ultimi ani tra Banche e clientela ghe xe un
bel libreto  scrito da  B.Cloza (ex bancario) che se ciama *Banca Bassotti*
(L.15.000)
che xe molto iluminante.
Saluti.
Garum.

 
me risulta solo per la contabilita' ordinaria. 
per la semplificada no xe obbligatorio. Infatti, se te fa caso, el conto
fiscale xe appoggiado in tesoreria del concessionario. Solo se te vol TI i 
te lo appoggia su un conto corrente diverso. Come la metemo?
Se dopo esisti commercialisti che te i convinzi del contrario... no so 
cossa farghe ;-)))


 Garum.
Saluti 



no so cossa dirte per la mia contabilita' obligada i me ga obliga' a aver
 el maledeto CC;
 no credo che ti te gavessi podu' esentarme (forsi si, magari te son el
presidente de la republica) e in ogni caso no me son mai podu' permeterme un
cazzo de commercialista, ma go dovu' fidarme te quel che i me diseva in
finanza e in banca,
 grazie comunque per la bona volonta', peca' che i bancari che go conossu'
(CRT, ve li racomando)  no i iera sai prodighi de consigli giusti
ciao
sergio

"Livio"
| .. te va in banca e te paghi el servizio che la fa.
| tuto qua... e per favor finimola una volta per tute...
| e comunque, come te disi ti, se tuti "ciol fora" i risparmi no meti in
| ginocio le banche, ma solo quei che "ghe devi soldi" ale banche... visto
| che le banche ghe li domanda per tornarteli a ti.. :-))))
|
 no xe propio cussi'. se mi meto in banca 1000 euro, la banca presta 500
euro a un, e 500 a un altro e con sti soldi i paga che so due tivu a due
altre persone, che deposita i soldi in banca. La banca ripresta sti 1000
euro, che ghe torna, e che ripresta... a ancora nisun ghe ga tornado niente
a la banca. per questo la banca senza gaver niente dentro, la ga da fora za
2000 euro, quando che esisti nela realta' esisti solo 1000.
Se tuti domanda indrio i soldi nel steso momento a tute le banche, solo se
vederia che semplicemente no esisti materialmente i soldi de dar indrio. Se
no perche' i gaveria meso in argentina la chiusura forzada de le banche?
Anche la riserva de una banca xe solo una percentual de quel che la presta,
e xe cussi' per tute. Evidente che alora esisti in giro meno moneda real de
quela eletronica, e se tuti vl indrio la moneda material, el sistema bancari
colasa.
Iso
Ps ciao a tuti

soldi xe el 14/15%.
A Trieste no la xe ancora, anca perchè la xe de recente istituzion, ma in
Italia ghe esisti la Banca Popolare Etica, che la investi i soldi in
operazioni etiche e morali (comercio equo e solidale, ecetera)... Qualcosa
de bon ghe xe evidentemente anca in questo mondo... mi sperasi che la verzi
una filiale anca a Trieste... ma no so lo steso se diventasi suo cliente...
per quel che me servi la banca stago ben tranquilamente anca senza... perchè
in fin dei conti ai lavoratori dipendenti, che no ga miliardi soto el cusin
e no ga super-investimenti de far, la banca onestamente proprio no ghe
servi!!!


ben, bona idea femolo colassar, tanto i ghe impresta a chi che ghe ne ga za
de suo
 opur per comprar cazade, se te servi sul serio gnanche no tentar
saluti
sergio


vara che anche la posta ga una specie de bancomat, ossia lori me lo ga
spacia'
 per bancomat ma par che sia una specie de carta de credito;
una volta sola no i me lo ga aceta', ma poco mal basta 'ndar alla cassa
bancomat
 de un uficio postal (mi vado in vle raf.sanzio)
in ogni modo anche ai impiegati dela posta bisogna aplicarghe el
schiaciapollici
 per farsela contar giusta
saluti
sergio


Ciao.
Sandro

 sergio
zerto che gavemo un bel ategiamento depresivo qua... ;)
Iso

corda...
Ah, se devi vignir un ribalton, che 'l vegni anca prima de 20 ani, (che no
'l sia tanto cruento)... e che el se ciami 'rivoluzione'... ('Proletari di
tutto il mondo, unitevi' gaveva dito Marx).
Ciao.
Sandro
(marxista, che co' ghe vol ghe vol)

questo xe el punto che pol far andar a remengo una
economia (no la banca.. odio, forse anche la banca, ma no subito).
Per evitar questo, i vari governi fa serar le banche e blocca i depositi e
dopo succedi tutti quei casini che se legi sul giornal.
Pero' nessun perdi i soldi!!! Prima o dopo i vien restituidi tuti.
Altro discorso xe se no i val piu' niente, ma questo no xe diretamente
dipendente dalle banche, qua xe problemi de governo....
Qua, secondo mi, xe propio el fulcro dela situazion... Qua va a finir che le
Aziende (private) xe più forti dei Stati (e in efeti xe quel che sucedi: fa
una clasifica de richeza e potenza e te vedarà che ai vertici ghe xe tante
multinazionali, che xe 'sai più riche e potenti de tante nazioni dela
tera)... e sicome le aziende private no ga come scopo el benesere dela
gente, ma el 'magior utile ecetera' se capisi perchè el mondo sta andando
sempre più nel drek... e purtropo xe anca quei che come ti fa i avocati del
diavolo (ma ve perdono, in fin dei conti se sul libro paga del Capitale e ve
xe dificile prender coscienza dela vostra condizion de sfrutai - questo
sempre per usar le parole giuste).
Bon, 'deso la finiso; ribadiso che 'sto mio mesagio xe tra el serio e el
scherzoso (ma gnanca tanto, 'deso che lo rilegio)... E anca che go spostà el
discorso dal specifico dele banche al generale dele aziende dela economia
mondiale... Se po' volemo aprofondir ben el discorso devo cior magari fora
el Manifesto de Marx (e magari anca el Capitale), comunque de un per de ani
a 'sta parte no xe solo i (ultimi) comunisti che fa 'sti mii discorsi, ma
anca quel movimento che (finalmente!) disi (tra luci e ombre)che "un altro
mondo è possibile".

 possibile". 
 
.. e nel caso de "un altro mondo e' possibile", speso che sia escluse
anche le varie situazioni andade mal.. :-) 
Pensierino del pomeriggio: i comunisti devi capir che chi no xe comunista 
no xe per forza capitalista. 
Ma xe dura.. veramente dura....
Alle prossime :-)



Ale prosime.
Ciao.
P.S. Gavessi oviamente avudo ancora un poche de robe de dir, ma zà xe 'sai
longo... Comunque spero che gavaremo ocasion in futuro... (tipo se te
vegnarà ai apuntamenti tipo la zena de l'altroieri, anca se in verità
discorsoni del genere no gavemo fato...). Del resto me par che a conti fati
xe gavemo quasi più dà ragion che torto!?

 a conti fati xe gavemo quasi più dà ragion che torto!?
 
Mi no go nessun problema per approfondir, anzi!, anche perche' se andemo 
avanti qua i ne manda in mona... comunque per el discorso 
torto/ragion, diria che a conti fati xe proprio cussi'!
-- 
  _     _       _       
 | |   (_)_   _(_) ___  
 | |___| |\ V /| |°(_)°|  ICQ26619790
 |_____|_| \_/ |_|\_V_/   
l...@spin.it

totali" :-)
Vara, mi me par che i comunisti ormai xe tuto meno che integralisti... De
ani ormai un dei slogan dei comunisti xe : "Necessari ma non sufficienti (a
cambiar in mejo el mondo)", zonta tuto el discorso in merito al raporto col
novo movimento dei movimenti (se te ga una infarinadura in merito... vien
fora poco sui giornai e sule televisioni: bisogna propio partecipar)...
'Integralisti integrali' xe casomai tanti anticomunisti, che i xe fermi ai
tempi del 'compagno Stalin' o - a Trieste - al 1° Maggio 1945.
Se propio te vol posso darte ragion, sul fato che integralisti xe veramente
anca comunisti, quei dela minoranza congresuale de Rifondazione (quei che fa
capo ai compagni Ferrando e Grisolia, per capirse, se te li conossi)... ma
calcola che i rapresenta solo che una picola parte del partito de
Rifondazione... figurite quanto che i conta!
Ciao.
Sandro

 
Sandro,
Te pol star sicuro che semo tantisimi en tuto el mondo che la pensemo 
come ti. Ricordite, xe dó pasi indrio e un paso avanti. Che el 
"socialismo reale' iera la maniera sbaiada de andar verso un mejo 
futuro, iera uno roba che se saveva del tempo de la primavera de Praga. 
Credime che el egoismo dei omini xe una roba che cambierá coi anni.  La 
gente no xe fondalmente cativa e la se dará conto che no se pol vivir 
ben en una societá dove el can magna can...
Macondo

Son convinto de quel che te disi...
Solo che me dispiasi per tuti quei, anche estremamente inteligenti e onesti
che, in bona fede, più che a 'ste idee meravigliose (per quanto dificili de
realizar) i ghe credi piutosto a chi che no fa certo i sui interesi.
Ciao.

 Sandro
Ciao
-- 
  _     _       _       
 | |   (_)_   _(_) ___  
 | |___| |\ V /| |°(_)°|  ICQ26619790
 |_____|_| \_/ |_|\_-_/   
l...@spin.it

senti parlar tanto, te par?
Te vedi, i mezi de comunicazion ga un grande potere ('quarto potere' diseva
Orson)... E i xe 'rivai a far parlar poco (tra chi che no partecipa) dela
grande novità del Movimento dei Movimenti... Oviamente per lori xe più
facile sviar l'atenzion usando definizioni fuorvianti tipo 'popolo
no-global' e puntar l'atenzion SOLO su quele frange, numericamente minime, e
peraltro esterne del movimento che ga fato dani a Genova... Perchè inveze se
pasà soto silenzio tuto el discorso che xe sta prima, durante, dopo, dentro
e fora de Genova? Un discorso che ga tocà (in maniera oltretuto superiore e
miliore ai stesi G8) tuti i temi in discusion dei G8? E de Genova i ga parlà
perchè xe stai casini (e ghe xe scampà el morto)... I podeva parlar po' dei
forum mondiali de Porto Alegre: del primo propio no i ga dito, del secondo i
ga dovù almeno un poco... Là a Porto Alegre xe ga discuso e elaborado modi
de svilupo miliore dela società mondiale e locale ("Un altro mondo è
possibile", appunto), e el BEL OCIO al nostro pianeta che te sta giustamente
a cuor xe la prima preocupazion. Evidentemente no se ga sentì parlar tanto
perchè i mezi de informazion per la stramagior parte xe in man ai fautori
del neoliberismo, che i se ga ben acorto che xe mejo boicotar la difusion de
'ste idee, che ghe cavasi el piron e 'l cortel de man (propio anca perchè
liberismo e ambientalismo xe antitetici).
Sempre per segnalarte strumenti de informazion a portata de man (ogni
setimana, in tute le edicole), de quasi un anno vien fora 'Carta', che xe,
se cussì se pol dir, portavoce de 'sto movimento.

 partecipa) dela grande novità del Movimento dei Movimenti...
[tajeto]
no volessi dir stronzade, ma me par che la sinistra sia ben rappresentada 
nella RAI.... e se no i parla gnanche lori... 
-- 
  _     _       _       
 | |   (_)_   _(_) ___  
 | |___| |\ V /| |°(_)°|  ICQ26619790
 |_____|_| \_/ |_|\___/   
l...@spin.it

nella RAI.... e se no i parla gnanche lori...
E chi sarja 'sta sinistra??? Ruteli, Prodi, D'Alema... ??? Mi me par (son
sicuro anzi) che le idee de sinistra sia propio tuto de una altra parte...
anca perchè i personagi che go dito (ma no solo) ga comunque sposà in pien
le teorie del neoliberismo, solo che i se iludi (o forsi probabilmente solo
i zerca de iluderne a noi) de 'coregerlo' con qualche riformeta... Se
D'Alema una volta fazeva parte del Partito Comunista, se Ruteli xe ga
presentado ale elezioni come lider del 'centrosinistra' no vol dir con
questo che i sia realmente vizini ale idee de sinistra... anzi per tante
robe 'sti personagi xe 'sai più vizini ala destra che no ala sinistra,
propio perchè ormai el neoliberismo xe per tuti lori un 'pensiero unico' e
no esisti altra alternativa... Ormai 'sti personagi xe talmente misiai col
neoliberismo (mi spero sempre non completamente, anca se purtropo tante
volte i me dimostra el contrario) che anca a lori no ghe va ben che le idee
del "altro mondo è possibile" vegni difuse: anca a lori la difusion de 'ste
idee ghe cavasi el piron e el cortel de man... Purtropo se te vol uscir dela
'informazione unica (a favor del sistema neoliberista)', o te partecipi
(anca indiretamente) o te ga quei pochi strumenti de informazion
(Liberazione, Carta, el Manifesto, che go zà citado, e anca el redivivo
setimanal Avvenimenti).